IL-MALTI QARI LI TOĦROĠ IL-GĦAQDA) SETTEMBRU TAL-KITTIEBA TAL-MALTI 4 1943 IL-MALTI FL-EDUKAZZJONI NIŻŻUĦAJR 'l-Alla f'Malta qam interess kbir fl-E- dukazzjoni tat-tfal. Ħafna qegħdin jitħaddtu, jiktbu fuqħa u jistudjaw għaliex s'issa l-Edukazzjoni ma mxietx il quddiem. — Min deherlu ħaġa u min ħaseb oħra; xi wħud waħħlu fil-Malti, għax, qalu, li l-istudju ta' dan l-ilsien hu telf ta' żmien, ifixkel suġġetti oħra u jnissel f'moħħ it-tfal impurtanza żejda ta' Malta. Jekk irridu nkunu nafu r-raġunijiet kollha li għalihom l-Edukaz- zjoni f'Malta baqgħet lura jeħtieġ l-ewwelnett li naraw sewwa. xinhija l-Edukazzjoni, fuq liema sisien għandha tinbena, x'jista' jfixkilha u min hu responsabbli għaliha. L-Edukazzjoni hija t-tiswir tal-karattru tat-tfal billi tiżviluppalhom s-setgħat tagħhom intellettwali u morali kif ukoll dawk ix-xeħtiet kollha li hemm fin-natura tagħhom u hekk thejjihom biex jieħdu posthom fis- Soċjetà. It-tifel hu bniedem li għandu ruħ u ġisem, u huwa membru tal-familja, tan-nazzjon u tal-Knisja. L-e- dukazzjoni mela trid tkun imsejsa fuq: l-individwalità, il-ħajja familjari, in-nazzjonalità u r-Reliġjon tat-tfal; naqqas waħda minn dawn u jkollok Edukazzjoni di- fettuża. Il-Malti għandu x'jaqsam ma' dik il-parti ta' Edu- kazzjoni Maltija li tqis it-tifel bħala membru tas-So- ċjetà Maltija. Il-Malti jeħtieġ iservi biex fit-tfal titraw- wem imħabba għal art twelidhom u għal dak kollu li hu Malti u hekk jitnissel fihom karattru sod. Il-Malti huwa l-għaqda ta' bejnietna u bih irridu ninqdew biex nagħarfu u ngħallmu 'l xulxin. Bil-Malti, im- sieħeb ma' l-Istorja ta' Artna, irridu nilqgħu kontra l-inferjoritv complex li qiegħed iherrilna minn taħt it- tradizzjonijiet, id-drawwiet u x-xejriet oħrajn Maltin. L-importanza tas-suġġett hija oġġettiva u la tiċkien u lanqas tikber bil-għadd tas-sigħat li ndumu nitgħall- muh. Aktar ma suġġett ikun tqil u aktar ma trid tgħallmu sewwa aktar jeħtieġ żmien għalih. jidhrilna li fl-iskejjel għandna nagħtu lill-Malti żmien meħtieġ biex it-tfal jitgħallmuh sewwa u jkunu jafu mhux biss jiktbuh bl-ortografija tagħna, imma jifhmuh u jħaddmuh bis-sengħa. L-aqwa ħaġa hija l-ispirtu ta' kooperaz- zjoni fit-tagħlim: jekk ikun hemm sinċerità; tattika, ħrara u għaqal f'min igħallmu, il-Malti ma jfixkilx 'l suġġetti oħra. L-esperjenza turina li tfal tajbin fil-Malti jkunu tajbin f'materji oħrajn ukoll, Il-Malti mħux il- ħtija li l-Edukazzjoni baqgħet lura; din il-ħtija jeħtieġ infiittxuha xi mkien ieħor. Il-fehma tagħna hija din: il-Malti flimkien ma' l-Istorja ta' Malta għandu jkollu sehem sewwa fl-Edu- kazzjoni tat-tfal Maltin, għax fil-waqt li suġġetti oħra, bħal ma hu l-Ingliż jorbtuna mad-dinja, il-Malti jgħaq- qadna bejnietna; nagħtuh dak li ħaqqu u xejn aktar; dan li aħna dejjem ridna u dan nibqgħu nitolbu għax nafu li b'hekk biss tista' tinħoloq letteratura maltija li fiha tiġbor dak kollu li l-poplu Malti jħoss, irid u jixtieq, ħaġa li ma tista' ssir bl-ebda ilsien ieħor, inkunu nafuh kemm inkunu.